Diari Oficial de la Generalitat Valenciana


Sumari del DOGV 7110, del 13-09-2013 (2013/8797)

Notificació de la sentència dictada en el procediment 1467/2010
---------------------------------------------------------------

### Dades del document

Número de DOGV
:   7110

Data del DOGV
:   13-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8797


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment 1467/2010 [2013/8797]  
Procediment ordinari 1467/2010  
En el present procediment de juí ordinari 1467/2010 seguit a instàncies del Banco Bilbao Vizcaya Argentaria, SA, contra Dolores Jiménez Melero s'ha dictat la sentència que literalment diu el següent:  
  
«Sentència número 314/2012  
Benidorm, 17 de setembre de 2012  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí declaratiu ordinari número 1467/2010, seguides a instàncies de la mercantil Banco Bilbao Vizcaya Argentaria, SA, representada per la procuradora dels tribunals Rosa María Pavía Botella i assistida pel lletrat Ramón Cabo Rebolledo contra Dolores Jiménez Melero, en situació de rebel·lia processal; sobre la reclamació d'una quantitat.   
  
Dispositiva  
Estime íntegrament la demanda formulada per la procuradora dels tribunals Rosa María Pavía Botella, en nom i representació processal de la mercantil actora Banco Bilbao Vizcaya Argentaria, SA, contra la demandada Dolores Jiménez Melero, i:  
  
A) Condemne Dolores Jiménez Melero que faça pagament a l'actora Banco Bilbao Vizcaya Argentaria, SA, de la suma reclamada de 7.669,66 euros.   
B) Condemne Dolores Jiménez Melero que faça pagament a l'actora Banco Bilbao Vizcaya Argentaria, SA, de l'interés de demora pactat sobre 7.669,66 euros, produït des de la data de liquidació i tancament del compte, 13 de maig de 2010, de conformitat amb allò que s'ha pactat en el contracte d'arrendament financer que ens ocupa, fins a la data de la present resolució; així com dels interessos de demora pactats per mora processal de l'article 576 de la Llei d'Enjudiciament Civil, que es produïsquen des de la data de la present resolució fins al complet pagament de la suma reclamada com a principal.  
C) Condemne Dolores Jiménez Melero al pagament de totes les costes processals produïdes en este procediment.  
Expediu una testimoniança literal d'esta sentència i uniu-la a estes actuacions, i incloeu l'original en el llibre de sentències civils d'este Jutjat.  
Notifiqueu la present resolució a les parts, feu-los saber que no és ferma i que en contra es pot interposar un recurs d'apel·lació, davant d'este Jutjat, en el termini de 20 dies comptadors des de l'endemà de la notificació, on s'han d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen; perquè posteriorment en prenga coneixement l'Audiència Provincial d'Alacant.  
Amb este fi s'indica a les parts que per a la interposició del recurs d'apel·lació necessitaran la constitució d'un depòsit de 50 euros per mitjà de la consignació de la dita suma en el compte de depòsits i consignacions obert a nom del Jutjat o del tribunal, que haurà de ser acreditat al temps de la interposició, i no s'admetrà a tràmit cap recurs el depòsit del qual no estiga constituït.  
Si el recurrent incorre en un defecte, omissió o error en la constitució del depòsit, es concedirà a la part el termini de dos dies per a l'esmena del defecte, amb l'aportació, si és el cas, de documentació acreditativa.   
Si no ho fa, es dictarà una interlocutòria que pose fi al tràmit del recurs, o que no admeta la demanda, i quedarà ferma la resolució impugnada.   
Si s'estima totalment o parcialment el recurs, o la revisió o rescissió de sentència, en la mateixa resolució es disposarà la devolució de la totalitat del depòsit.   
Quan l'òrgan jurisdiccional no admeta el recurs o la demanda, o confirme la resolució objecte de recurs, el recurrent o demandant perdrà el depòsit, al qual es donarà la destinació prevista en esta disposició.  
Esta és la meua sentència, que, jutjant definitivament en esta instància, pronuncie, mane i firme.   
Publicació. L'anterior sentència ha sigut llegida i publicada pel magistrat jutge que la subscriu el mateix dia de la data, mentre celebrava audiència pública, de la qual cosa, en done fe.»  
I atés que la persona demandada, Dolores Jiménez Melero, està en parador desconegut, s'expedix este edicte a fi que li valga de notificació de forma deguda.   
  
Benidorm, 2 de juliol de 2013.- La secretària judicial: María Engracia Román Ivorra.